

Ljubljana, 6. 1. 2025

**Z A P I S N I K**

20. izredne seje Sveta RTV Slovenija z dne 30. decembra 2024. Seja se je pričela ob 10.04 in je potekala v hibridnem načinu - v sejni sobi 5A/52, RTV center, Kolodvorska 2, Ljubljana in preko aplikacije MS Teams.

**PRISOTNI ČLANI SVETA: ODSOTNI:**

1. Andrea Bartole 1. Gaja Brecelj – opr.
2. Barbara Brezavšček Stegeman (MS Teams) 2. Aleš Novak – opr.
3. Gregor Drnovšek 3. Boštjan Ogris – opr.
4. Goran Forbici 4. Igor Prassel – opr.
5. Robert Pajek 5. Andraž Vehovar – opr.
6. Janez Pirc
7. Robert Požonec (MS Teams)
8. Klaudija Sedar
9. Špela Stare
10. Ilinka Todorovski (MS Teams)
11. Tadej Troha

12. Andreja Trtnik (MS Teams od 2. točke)

**OSTALI PRISOTNI:**

Natalija Gorščak predsednica uprave

Luka Rupnik v. d. člana uprave

Nevenka Črnko članica uprave

Ivana Nedižavec Korada podpredsednica Finančnega odbora

**PRISOTNI PREKO MS TEAMS POVEZAVE:**

Franci Pavšer član uprave/delavski direktor

Peter Kosmač sindikat kulturno umetniških ustvarjalcev

Anja Koren Saftić generalna sekretarka SKUU

Helena Milinković koordinacija sindikatov novinarjev RTV SLO

Andrej Trojer v. d. vodje OE Oddajniki in zveze

Uroš Tekavec Služba za trženje TV Slovenija

Seja je bila sklepčna. Vodil jo je predsednik sveta Goran Forbici.

Sprejet in obravnavan je bil naslednji dnevni red:

1. *Razrešitev članice finančnega odbora*
2. *Ceniki in pogodbe*

**AD 1** 08:50🡪15:46

***Predsedujoči*** je uvodoma pojasnil, da je 20. decembra 2024 z mesta članice finančnega odbora odstopila ga. Slavica Pečovnik ter da peti odstavek 26. člena ZRTVS-1 določa, da člane finančnega odbora predčasno razrešuje svet. Predsedujoči se je go. Pečovnik zahvalil za njeno podrobno, intenzivno in skrbno delo tako članice kot predsednice finančnega odbora.

Člani sveta so sprejeli (11) sklep:

***1 – 1 Svet RTV Slovenija na njeno zahtevo razreši go. Slavico Pečovnik z mesta članice finančnega odbora z 31. 12. 2024.***

---

Zaprti del seje.

**AD 2** 22:00🡪61:20

***Predsedujoči*** je povedal, da je uprava predložila Spremembe Cenika OE Oddajniki in zveze, Lestvico in pogoje za izračun dodatnega količinskega popusta za leto 2025 na Televiziji Slovenija in pogodbo o zakupu oglasnega prostora na RTV Slovenija v letu 2025 ter prosila za njihovo obravnavo in potrditev v decembru. Prva dva dokumenta je obravnaval finančni odbor in predlagal svetu potrditev sprememb cenika storitev OE Oddajniki in zveze ter Lestvico in pogoje za izračun dodatnega količinskega popusta za doseganje dogovorjenega letnega obsega oglaševanja za leto 2025 na TV Slovenija. V nadaljevanju je podpredsednica finančnega odbora podana predloga tudi utemeljila. Dodatno obrazložitev k dokumentom je dodala predsednica uprave.

Vse omenjene dokumente je 23. 12. 2024 na seji obravnavala tudi Komisija za nadzor poslovanja RTV Slovenija.

Po kratki razpravi so člani sveta sprejeli (12) sledeče sklepe:

***2 – 1 Svet RTV Slovenija na predlog finančnega odbora z dne 19. 12. 2024 potrjuje spremembe Cenika storitev OE Oddajniki in zveze s 1. 1. 2025.***

***2 – 2 Svet RTV Slovenija na predlog finančnega odbora z dne 23. 12. 2024 potrjuje Lestvico in pogoje za izračun dodatnega količinskega popusta za doseganje dogovorjenega letnega obsega oglaševanja za leto 2025 na TV Slovenija.***

***2 – 3 Svet RTV Slovenija v skladu z VIII. točko Posebnih popustov in dogovorov za oglaševanje v programih RTV Slovenija za leto 2025, ki niso predmet javne obravnave, daje soglasje k pogodbi o zakupu oglasnega prostora na RTV Slovenija v letu 2025, ki jo je uprava svetu v soglasje predložila 12. 12. 2024.***

Podatki o glasovanju:



*Svetniki, ki so na seji sodelovali preko MS Teams, so se na poziv predsednika sveta o svojem glasu izrekli ustno.*

Sestavni del zapisnika je tonski zapis seje.

Seja je bila končana ob 10.55.

Zapisala: Predsednik Sveta RTV Slovenija:

Nastja Zajc, l.r. Goran Forbici, l.r.